《同芬男觐国游石室山放棹沥湖》
明代·苏景熙

削壁冯凌截海潮，上方台殿倚丹霄。山攒怪石仍羊卧，岛入流霞有鹤招。

玉乳昼县看渗漏，蕊珠欲堕俯岧峣。劳君不浅登高兴，翘首天门思正遥。

作者简介：苏景熙，字汝载，号闻道人。顺德人。明神宗万历间诸生，援例入太学。工诗，与韩上桂辈交游。有《桐柏山房集》等。清温汝能《粤东诗海》卷四五有传。